Zosterops
Zosterops atricapilla Animalia — Chordata Classis : Aves  Ordo : Passeriformes  Familia : Zosteropidae (disputata)  Genus : Zosterops  Vigors & Horsfield, 1827     Subdivisiones: Species Circa 75; vide commentarium. Zosterops est genus avium ordinis Passeriformium, usitate in familia Zosteropidarum positum, quod autem Timaliidarum vicissim fortasse est pars (Jønsson & Fjeldså 2006). Recentissima taxinomiae avium Australiae inspectio late patens, a Christidis et Boles facta, etiam hoc genus in Timaliidas digerit. Huic generi est maximus specierum Zosteropidarum numerus, quae in oecoregione Afrotropica, zona Indomalayana, et oecozona Australasiana habitant. Zosteropes longitudinem inter 8 et 15 centrimetra attingere possunt. Eorum proprietas insignissima est conspicuus pinnarum albarum circulus circa oculum, quamquam in nonnullis speciebus hic circulus caret. Species huius generis inter se quod ad quasdam linguae accommodationes spectat variantur.